২০০২ শীতকালীন প্যারালিম্পিক
২০০২ শীতকালীন প্যারালিম্পিক (অফিসিয়ালিভাবে অষ্টম প্যারালিম্পিক শীতকালীন গেমস) হল প্যারালিম্পিক গেমসের শীতকালীন সংস্করণের ৮ম আয়োজন, যা ২০০২ সালের ৭ - ১৬ মার্চ যুক্তরাষ্ট্রের ইউটাহ রাজ্যের রাজধানী সল্ট লেক সিটিতে অনুষ্ঠিত হয়। এটি আমেরিকা মহাদেশে আয়োজিত প্রথম শীতকালীন প্যারালিম্পিক গেমস এবং প্যারালিম্পিকের পুরনো প্রতীক নিয়ে অনুষ্ঠিত শেষ শীতকালীন প্যারালিম্পিক। ২০০২ শীতকালীন গেমসে নরওয়ের রেগনহিল্ড মাইক্লেবাস্ট স্কিং ও বায়াথলনে পাঁচটি স্বর্ণ পদক জয়লাভ করে প্যারালিম্পিকের সবচেয়ে সফল ক্রীড়াবিদ হয়ে উঠেন, তিনি ২০০২ গেমস পর্যন্ত শীতকালীন প্যারালিম্পিকে ১৭ টি স্বর্ণ সহ ২২ টি জিতেছেন।